b'\n_START_ARTICLE_\nTammij\xc3\xa4rvi\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 981 hehtaaria eli 9,8 neli\xc3\xb6kilometri\xc3\xa4, se on 6,3 kilometri\xc3\xa4 pitk\xc3\xa4 ja 3,3 kilometri\xc3\xa4 leve\xc3\xa4. Tammij\xc3\xa4rvi on etel\xc3\xa4isen Kymenlaakson suurin j\xc3\xa4rvi. Se sijaitsee Kymijoen l\xc3\xa4nsitessa haarassa ollen joen j\xc3\xa4rvim\xc3\xa4inen laajentuma. Siin\xc3\xa4 on 27 saarta, joiden pinta-ala on 6,24 hehtaaria. Saarista yksi on yli hehtaarin suuruinen ja muut saaret ovat kahta lukuun ottamatta yli aarin kokoisia. Karttaan nimettyj\xc3\xa4 saaria ovat Nuottasaari ja jokiuomassa sijaitseva P\xc3\xb6ll\xc3\xb6nsaari. J\xc3\xa4rven etel\xc3\xa4puolella sijaitseva 2,4 kilometrin mittainen Hevossaari ei katsota olevan Tammij\xc3\xa4rven saari._NEWLINE_J\xc3\xa4rvi on luodattu ja siit\xc3\xa4 on julkaistu syvyyskartat. J\xc3\xa4rven tilavuus on 24,5 miljoonaa kuutiometri\xc3\xa4 eli 0,0245 kuutiokilometri\xc3\xa4. Sen keskisyvyys on 2,5 metri\xc3\xa4 ja suurin syvyys on 12,7 metri\xc3\xa4. J\xc3\xa4rven rantaviivan pituus on 28,1 kilometri\xc3\xa4, josta saarten rantaviivan yhteispituus on 3,7 kilometri\xc3\xa4.\n_START_SECTION_\nS\xc3\xa4\xc3\xa4nn\xc3\xb6stely\n_START_PARAGRAPH_\nJ\xc3\xa4rven vedenpinnan korkeus on 14,8 metri\xc3\xa4 mpy, mutta vedenkorkeutta on nostettu voimalaistosten tarpeita ajatellen. Tammij\xc3\xa4rven alapuolisia rinnakkaisia joenuomia on padottu Puntinsaaren eri puolilla ja Ruotsinpyht\xc3\xa4\xc3\xa4n kirkonkyl\xc3\xa4ll\xc3\xa4. Puntinsaaren it\xc3\xa4puolella toimii Loosarinkosken voimalaitos. Tammij\xc3\xa4rvi on s\xc3\xa4\xc3\xa4nn\xc3\xb6stely siten, ett\xc3\xa4 vedenpinnan korkeudeksi on m\xc3\xa4\xc3\xa4r\xc3\xa4tty raja-arvot 14,56 metri\xc3\xa4 ja 14,91 metri\xc3\xa4 mpy.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kymijoen vesist\xc3\xb6ss\xc3\xa4 (vesist\xc3\xb6aluetunnus 14) Kymijoen alueen (14.1) Kymijoen alaosan alueella (14.11), jonka Kymijoen suuhaarojen alueeseen (14.111) j\xc3\xa4rvi kuuluu. Sen vedenpinnan korkeus on 14,8 metri\xc3\xa4 mpy. Tammij\xc3\xa4rveen virtaa pohjoisesta Kymijoen l\xc3\xa4ntinen Hirvikoskenhaara sek\xc3\xa4 Tallusjoki. Tammij\xc3\xa4rven etel\xc3\xa4osassa Hevossaari erottaa siit\xc3\xa4 samalla vedenpinnantasolla olevan Suvij\xc3\xa4rven, jonne virtaa Riissalmi, ja Vuohij\xc3\xa4rven, jonne virtaa edellist\xc3\xa4 leve\xc3\xa4mpi Laitsalmi. Vuohij\xc3\xa4rven etel\xc3\xa4puolella Kymijoki haarautuu useisiin haaroihin, joista Suomenlahteen laskevat Ahvenkoskenhaara ja Pyht\xc3\xa4\xc3\xa4nhaara.\n_START_SECTION_\nHistoriaa\n_START_PARAGRAPH_\nKalmbergin kartastossa vuodelta 1855\xe2\x80\x931856 on Tammij\xc3\xa4rven rantaviivassa oleelisia eroja nykyiseen rantaviivaan. Vanhasta kartasta puuttuu nykykartassa oleva Talluslahti. Nykyinen vedenpinta on siten hieman aikaisempaa korkeammalla. Samaan p\xc3\xa4\xc3\xa4telm\xc3\xa4\xc3\xa4n johtavat kaksi muutakin havaintoa: Ristiniemi oli Kalmbergin kartassa saari ja samoin oli Pakurannassa Hannussaarena ilmoitettu niemi. Vedenkorkeutta on nostettu voimalaistosten tarpeita ajatellen. Tammij\xc3\xa4rven alapuolisia rinnakkaisia joenuomia on padottu Puntinsaaren eri puolilla ja Ruotsinpyht\xc3\xa4\xc3\xa4n kirkonkyl\xc3\xa4ll\xc3\xa4. Puntinsaaren it\xc3\xa4puolella toimii Loosarinkosken voimalaitos. Kalmbergin kartan aikana j\xc3\xa4rven l\xc3\xa4hell\xc3\xa4 sijaitsi vain N\xc3\xa4sbyn kyl\xc3\xa4, jonka paikka oli hajulla. J\xc3\xa4rven ymp\xc3\xa4rist\xc3\xb6 oli tulvaniittyj\xc3\xa4, mutta peltomaata oli raivattu Nutanesist\xc3\xa4, Linalahdelta ja N\xc3\xa4sbyn yp\xc3\xa4rilt\xc3\xa4.'